Nuntzio

Nuntzio apostolikoa edo aita santuaren nuntzioa, Aulki Santuaren ordezkari bat da, ez Vatikanoko estatuarena, enbaxadore maila duena. Aulki Santua Estatuaren aurrean (baita nazioarteko erakunde batzuen aurrean ere), eta tokiko elizaren aurrean ordezkatzen du, apezpiku-konferentziaaren aurrean, adibidez. Arrazoi horregatik, Elizako artzapezpiku maila izaten du. Ohi, Nuntziatura Apostolikoan egoten da. Horrek enbaxada baten pribilegio eta immunitate berberak ditu.

Enbaxada gisan, harreman diplomatikorik  ez dagoenan, ordezkari apostoliko bat da aita santuaren ordezkaritzaren nagusia: kasu horretan, Aulki Santua tokiko Elizaren aurrean baino ez du ordezkatzen. Herrialde askotan, aita santuaren nuntzioak, horrela ezarrita dagoelako, Konkordatoa du, beste enbaxadoreekiko lehentasun diplomatikoa du: Gorputz diplomatikoaren dekanoa da.

 Kontzeptu eta historia zehaztasunak 
Haren enbaxadore maila diplomatikoa Vienako Batzarrean zehaztuta geratu zen, 1815ean. Beste diplomatiko guztiak bezala, nuntzioa herrialde hartzaileak egiaztatua behar izan du.

Nuntzioa Gorputz Diplomatikoaren dekano izatearen kontuari buruz, horrela konpondu zen lehentasun diplomatikoari buruz estatuen artean izan zen eztabaida luze bat. Harreman Diplomatikoei buruzko Vienako Konbentzioa izan zen, 1961eko apirilaren 18an heldu zen konponbide honetara, pribilegio hori aita santuaren ordezkariari emanez. Dekanoak Gorputz Diplomatikoaren izenean hartzen du hitza une gogoangarrietan, baina estatu hartzailea eta ordezkaritza diplomatikoren baten artean sor litezkeen gatazkak ere konpontzen ditu.

Nuntziaturak Enbaxada baten antzeko egitura du, Nuntziatura Kontseilari, Nuntziatura idazkariarekin, etab... Aulki Santuko diplomatikoek betetako karguak, guztiak apaizak, aita santuaren Akademia Eklesiastikoan prestatuak, 1701ean ezarria. Nuntzio gehienek zerbitzu diplomatikoan dute euren jatorria; ondoren, horietako batzuk elizbarruti baten bertako apezpiku izatera pasatzen dira edo Vatikanora itzultzen dira dikasterioetan lan egiteko. Kardinal izatera iristen dira batzuk. Aita santu batzuk, Joan XXIII.a kasu, lehenago nuntzioak izan ziren: aita sandu hura Bulgarian eta Turkian. Tokiotan oso modu maitakorrean gogoratzen dute.

 Nuntzioen lana 
Kasu askotan, nuntzioak gatazketan bitartekari gisa egiten saiatu dira, jazarritako gutxiengoak babesten saiatu dira. Azkenotan, Michael Aidan Courtney artzapezpiku irlandarra, nuntzio apostolikoa Burundin, gatazka batean hil den lehena da. Segada batean hil zuten 2003ko abenduaren 29an.

 Kanpo estekak 

Gorputz diplomatikoa

Kategoria:Egoitza Santua
Kategoria:Diplomazia
Kategoria:Diplomazialariak rolaren arabera